Video: IS stel baie teregSkermskoot uit die video Sedert die IS sowat nege maande gelede skielik met sy groot opmars begin en ’n “kalifaat” uitgeroep het, het dié terreurorganisasie minstens 1 878 mense in Sirië tereg gestel. Die syfer kan veel hoër wees, aldus die Siriese Observatorium vir Menseregte. Agt vroue en vier kinders tel onder diegene wat tereggestel is. Baie van die terregesteldes is van die Sheitaatstam in Sirië. Dié stam verset hulle teen die IS. Meer as 500 persone wat tereggestel is, was lede van pres. Bashar al Assad se weermag, wat deur die IS gevange geneem en tereggestel is. Altesaam 81 mense wat tot ander groepe behoort wat teen Bashar se bewind veg, is ook tereggestel. Volgens die Observatorium was minstens 120 van die slagoffers lede van die IS self wat daarvan verdink is dat hulle nie die vorm van Islam aanhang waarop die IS geskoei is nie, of wat wou terugkeer huis toe. Hierdie syfers sluit net die IS se slagoffers in Sirië in. In Irak het die IS ook baie mense vermoor, waaronder heel Soenie-stamme. Nuwe massagrafte word steeds gevind in areas wat van die IS herower is. Onlangs is ook berig dat die IS baie van sy eie mense wat ‘n strategiese punt teen Koerdiese eenhede moes verdedig, tereggestel het. Hierdie video is ‘n aanduiding van die hoeveelheid teregstellings wat plaasvind. Waarskuwing: Die video kan sensitiewe kykers ontstel. http://youtu.be/FTQ098bH8sk Bronne: Trouw, BBC, Time, Daily Mail